Выяўлена 4 трупы, у іх ліку цела мужчыны, што скончыў жыццё самагубствам. 10 красавіка паступіла паведамленне ад пенсіянера, інваліда па зроку, які пражывае ў в. Крамок: у яго дом прыйшлі дзве невядомыя жанчыны і прадалі 2 коўдры за 600 руб. Вечарам таго ж дня ў адной з піцейных устаноў затрыманы 26-гадовы асіпаўчанін, які падчас канфлікту пагражаў жанчыне-бармэну пнеўматычным пісталетам. У ноч на 12 красавіка з бака аўтамабіля “МАН”, які знаходзіўся на неахоўваемай стаянцы, невядомай асобай выкрадзена 166,76 л дызельнага паліва на суму звыш 211 руб. Непрацуючага жыхара Жорнаўкі сужыцелька двойчы ўдарыла па галаве алюмініевай трубой; у Зборску мужчыну збіў нецвярозы раней судзімы брат.